પલ્લેકલઃ શ્રીલંકા સામે શ્રેણી શરૂ થયા પહેલાં ભૂતપૂર્વ ભારતીય કેપ્ટન મહેન્દ્રસિંહ ધોનીના ફોર્મ સામે સતત સવાલો ઊઠી રહ્યા હતા. વન ડે શ્રેણીમાં છેલ્લી બે મેચમાં શાનદાર બેટિંગ કરીને ધોનીને પોતાના ટીકાકારોનાં મોઢાં પર અલીગઢી તાળાં મારી દીધાં છે. ગત રવિવારે રમાયેલી શ્રેણીની ત્રીજી વન ડેમાં ધોનીએ અણનમ ૬૭ રનની ઇનિંગ્સ રમી. એ ઇનિંગ્સમાં અણનમ રહેવાની સાથે જ ધોનીના નામે કેટલાક અનોખા રેકોર્ડ નોંધાઈ ગયા. ધોની હવે વન ડે ક્રિકેટમાં લક્ષ્યનો સફળ પીછો કરતાં સૌથી વધુ વાર અણનમ રહેનારો બેટ્સમેન બની ગયો છે.